Som hovedregel vil virksomhedsordningen være den mest favorable skatteberegning at anvende, når man udlejer fast ejendom – hovedsageligt fordi man får fradrag for renterne i den personlige indkomst (større fradragsværdi), og fordi man har mulighed for at opspare overskud og dermed udskyde beskatningstidspunktet. Der oplistes herunder fordele og ulemper ved de to ordninger: Virksomhedsordningen:   Fordele Fuld fradragsret for erhvervsmæssige renter Fuld eller delvis fradragsret for de udgifter som kan anses som vedligeholdelsesomkostninger Opsparing af overskud til lempelig beskatning Afledte fordele i form af fri telefon, fri bil m.v. i virksomhedsordningen. Ulemper De administrative krav til regnskabet der fordrer revisorbistand. Kun de allerfærreste vil kunne opfylde regnskabskravene uden relevant skattemæssig uddannelse. Kapitalafkastordningen:   Fordele Overskuddet eller en del heraf kan beskattes som kapitalindkomst, der beskattes lempeligere Der er ikke de samme administrative krav til regnskabet, bogføring etc. Ulemper Lav fradragsværdi for renteudgifter Ikke mulighed for at opspare overskud og udskyde beskatning på sammen måde som i virksomhedsordningen Der skal henledes opmærksomhed på, at udgifterne til regnskabassistance er fuldt fradragsberettiget, hvorfor udgiften hertil ofte er godt givet ud, idet man undgår fejl i selvangivelsen, ikke glemmer fradrag og minimerer sin egen arbejdsbyrde betragteligt.